Čorny Šepc

Čorny Šepc ( Schwarzer Schöps)Kral, Jurij: Serbsko-němski słownik hornjołužiskeje rěče, Budyšin (1920) je hornjołužiska rěčka, kotraž běži přez Zhorjelski wokrjes we wuchodnej Sakskej. Wona je 67 kilometrow dołha, wužórli so blisko Załomja pod Hrodźišćom zapadnje Zhorjelca a wuliwa so wotprawa do Sprjewje zapadnje wot Sprjowjow. Přestrjeń jeho přitočnišćo wučinja 675 km².

Po swojim hornim běhu přeběži rěčka mjez druhim wsy Měrjow, Nieder Seifersdorf a Němske Jenkecy. Za Jenkecami ćeče do Kwětanečanskeho spjateho jězora, natwarjeneho w lěće 1972. Za rěčnej zawěrje leži wjeska Sprjojcy, hdźež zastupi Šepc do hornjołužiskeje holanskeje a hatoweje krajiny. Pola Chrjebje wužiwa so woda Čorneho Šepca za zastaranje tamnišich rybnikow. Pola Rychwałda wuliwa so z wuchoda pochadźacy Běły Šepc. Prěnjotnje bě zjednoćenje wobeju Šepcow hakle za Rychwałdom, tamle bu pak běh wobeju rěkow dla Rychwałdskeje brunicoweje jamy přepołoženy. W poměrnje přirodnym stawje ćeče zjednoćeny Šepc přez Krynhelecy a Hamor, doniž so pola Sprjowjow do Sprjewje njewuliwa.

 Literatura 


 Žórła 

 Wotkaz 

!
Kategorija:Rěka w Sakskej
Kategorija:Wokrjes Zhorjelc
Kategorija:Rěka w Hornjej Łužicy
3
Kategorija:Rěka w Europje
1